Baie geluk aan SMK wat Vrydagaand as die ALGEHELE WENNERS VAN DIE TYGERBERG EISTEDDFOD SE GALA-BYEENKOMS aangewys is. Hulle het saam met die beste kore, wat onder andere ook tydens die World Choir Games in Pretoria, as kategoriewenners tydens die wêreldkompetisie aangewys is, deelgeneem. Dit was Vrydagaand 'n absolute belewenis om na die koor te luister. Dis 'n mening wat deur 'n volgepakte Endler bevestig is te oordeel aan die reaksie, nie net van die beoordelaars nie, maar ook deur die gehoor.
Ook SSK is as wenners van hul kategorie aangewys. Die SSK toon fenomenale vooruitgang vanaf hul stigting in 2015. Baie geluk aan hierdie seuns wat 'n wonderlike toonbeeld van deursettingsvermoë en die tipe gedrag wat ons van 'n Stellie verwag, is.